Pühapäeval tegi kogu Küljetuule töökas  kollektiiv võistlusstardi Elva Rattapäeval. Paulil ja Jüril on hooaeg juba poole peal, mul aga oli see aasta esimene start. Eelmine aasta Elvas õnnnestus mul koju kapi peale seisma nihverdada ilmselt elu esimene ja viimane karikas kolmanda koha eest M-Sport klassis (tegelikult on mul üks karikas veel, aga see oli pettusega pooleks. Või noh, veerandiks. Sellest aga mõni teine kord). Sellel aastal oli aga vanus teinud oma töö, ja uues, Seenior 1 vanuseklassis, võib kohast esimene 100 sees ainult unistada.